Fierce People

Fierce People er en amerikansk-canadisk drama-thriller fra 2005 regissert av Griffin Dunne. Filmen er skrevet av Dirk Wittenborn, som også står bak boken med samme navn som filmen er basert på. Diane Lane, Anton Yelchin, Donald Sutherland, Chris Evans og Kristen Stewart spiller hovedrollene.

 Handling 
Finn Earl (Anton Yelchin) er en 15 år gammel gutt som drømmer om å få tilbringe sommeren hos sin far i Sør-Amerika, der han studerer en gammel krigerstamme. Moren Liz (Diane Lane) er massasjeterapist, og hun har også et kokainproblem. I et forsøk på å bli frisk fra problemene og å få bedre kontakt med sønnen, insisterer hun i stedet på å flytte inn i et gjestehus hos familien til den rike eks-klienten Ogden C. Osbourne (Donald Sutherland) for sommeren.

Finn og Liz studerer der rikmannslivet på nært hold, og familien er like mystisk som den er eksentrisk. Finn forelsker seg i Osbournes barnebarn, Maya (Kristen Stewart) og blir venner med hennes eldre bror, Bryce (Chris Evans), samtidig som han kommer på godfot med Osbourne. Liz prøver også å få bukt med problemene sine, og ser ut til å være på bedringens vei. Men det viser seg straks at familien er eksentrisk på mer enn én måte, og at de er svært selektive når det gjelder å slippe inn nye medlemmer i sin eksklusive stamme.

 Rolleliste 

 Rolle  Skuespiller Liz Earl  Diane Lane Finn Earl  Anton Yelchin Ogden C. Osbourne  Donald Sutherland Bryce Langley  Chris Evans Maya Langley  Kristen Stewart Jilly  Paz de la Huerta Gates  Blu Mankuma Mrs. Langley  Elizabeth Perkins Dr. Leffer  Christopher Shyer McCallum  Garry Chalk Ian  Ryan McDonald Marcus Gates  Dexter Bell Paige  Kaleigh Dey Giacomo  Aaron Brooks Dwayne  Teach Grant Fox Blanchard  Dirk Wittenborn

 Referanser 

 Eksterne lenker 


Kategori:Filmer fra 2005
Kategori:Canadiske dramafilmer
Kategori:Canadiske thrillerfilmer
Kategori:Canadiske ungdomsfilmer
Kategori:Dramafilmer fra USA
Kategori:Thrillerfilmer fra USA
Kategori:Ungdomsfilmer fra USA
Kategori:Filmer basert på bøker
Kategori:Filmer lagt til New Jersey
Kategori:Engelskspråklige filmer